Jānis Roberts Jansons

**Jānis Roberts Jansons** (dzimis  Rīgā) ir tēlnieks, mākslinieks un pedagogs. Kopā ar sievu Birutu Jansoni nodibinājis divas mākslas skolas — Valmieras Bērnu Mākslas skolu (pašlaik Valmieras Mākslas vidusskola) un Skaņkalnes Mākslas skolu (pašlaik Mazsalacas Mākslas un Mūzikas skola). 1970. gadā bija pirmā personālizstāde. Ar savu mērķtiecīgo un enerģisko darbību iemantojis atzinību Latvijas mākslas pasaulē. J.Jansons izstādes ievadā par saviem darbiem stāsta -"Koks, metāls, papīrs vai māls. Tie visi ir materiāli no kuriem var radīt darbus mīlestībā. Šīs ekspozīcijas galvenokārt sastāv no maniem darbiem māla mīlestībā. Tie radīti gan "Baltajā mājā" Rundālē, gan Bruknas muižā, kā arī manā mājā "Akmeņkalnos" Salacas krastā".

## Biogrāfija
Jānis Roberts Jansons dzimis Jāņa un Emīlijas Jansones ģimenē. Viņam ir vecāks brālis Juris Jansons. Sieva Biruta Jansone, trīs bērni, 11 mazbērni un divi mazmazbērni. No 1951. līdz 1952. gadam mācījās Rīgas 52. pamatskolā.  1952. gadā sāka mācīties Rīgas 45.vidusskolā, kuru beidza 1959. gadā. No 1959. līdz 1964. gadam mācījās Rīgas Lietišķās mākslas vidusskolā, kur ieguva mākslinieka meistara kvalifikāciju. Mākslinieka grafiķa pedagoga kvalifikāciju ieguva Valsts mākslas akadēmijā, kur viņš mācījās no 1968. līdz 1974. gadam. 2003. gadā mācījās Latvijas mākslas akadēmijā , kur ieguva humanitāro zinātņu maģistra grādu mākslā.

No 1964. gada novembra līdz 1977. gada novembrim bija dienestā Padomju armijā. No 1967. gada decembra līdz 1968. gada jūnijam ir ZA Polimēru mehānikas institūts vecākais inženieris. No 1974. gada marta līdz 1974. gada jūlijam bija dekoratīvās noformēšanas ceha mākslinieks kombinātā "Māksla". No 1974. gada jūlija līdz 1975. gada augustam bija izdevniecības Zvaigzne mākslas redaktors.

No 1975. gada oktobra līdz 1978. gada martam bija Valmieras rajona kultūras nodaļas centrālās bibliotēkas mākslinieks. No 1978. gada marta līdz 1980. gada janvārim bija Valmieras bērnu mākslas skolas skolotājs. No 1980. gada janvāra līdz 1981. gada janvārim bija L.Paegles valsts Valmieras drāmas teātris galvenais mākslinieks. No 1981. gada februāra līdz 1981. gada aprīlim bija Valkas kultūras nams mākslas pulciņa vadītājs. No 1981. gada septembra līdz 1990. gada decembrim bija Valmieras bērnu mākslas skolas skolotājs. No 1992. gada janvāra līdz 1992. gada augustam bija Skaņkalnes pagasta padomes skolotājs. Kopš 1992. gada augusta ir Mazsalacas mūzikas un mākslas skolas skolotājs.

## Izstādes
**Pārskats par piedalīšanos izstādēs**

### Nozīmīgāko darbu saraksts
* A.Aleksins "Bet tikmēr kaut kur..(vāks, tituls) Izdevniecība "Liesma"
* F.Knorre "Dzimtās asinis" (vāks, ilustr.) Izdevniecība "Liesma"
* Vilis Samsons "Kurzemes maži šalc" (vāks,tituli, zīmejumi) Izdevniecība "Liesma"
* Jozs Aputis "Pamalē skrien meža cūkas" (vāks, ilustr.) Izdevniecība "Liesma"
* Vītauts Bubnis"Zem vasaras debesīm" (vāks, tituls) Izdevniecība "Liesma"
* J.Kameņeva"Tava palete" (vāks, ilustr.) Izdevniecība "Liesma"
* Edmunds Rudzītis "Straupes burtnīcas II (vāks, ilustr.) Izdevniecība "Liesma"
* Š.Kaisars "Jūrnieka sieva" (vāks, tituls) Izdevniecība "Liesma"
* I.Dubinskis-Muhadze "Šumjans" (vāks) Izdevniecība "Avots"
* J.Dmitrijevs "Neparastais mednieks" (vāks, ilustr.) Izdevniecība "Liesma"
* V.Šteinbergs "Cārlzs Skots no Latvijas" (vāks) Izdevniecība "Avots"
* L.Repins "Ceļoptāja mūžs" (vāks, ilustr.) Izdevniecība "Liesma"
* Nikolajs Nosovs "Fantazētāji" (vāks, ilustr.) Izdevniecība "Liesma"
**Sienu gleznojumi**
Mūrmuižas bērnu dārzs, Sēļu sākumskola, bistro "Ēdene" Valmierā, Ķoņu dzirnavu viesu nams, restorāns "Valdaiši" Tukuma rajonā, bistro "lielā pietura" Grobiņā, kolumbārijs - privātīpašumā Tukumā, baseina un atpūtas telpas privātīpašumā Klapkalnciemā, Jāņa Rozes grāmatu apgāda biroja vestibilā.
**Logo** - 3x3 nometnēm Mazsalacā,Rucavā un Ķoņu dzirnavām.
*Šanas virsaitis* - koka skūlptūra - Valmieras vecpuišu biedrības namā.

## Atsauces